Brian Houstoni Hillsong TV
Tere tulemast Hillsongi TV-sse. Mul on rõõm, et vaatate meid.
Teemaks on heldus: "Mis on sinus, hakkab sinust välja voolama."
Kuulame fantastilist lugu inimeselt, kelle elu muutus
pärast kohtumist Jeesusega ja meie kogudusega.
Mind hakati ära kasutama, kui ma oline 4-aastane.
See oli ebaloomulik, aga ma ei saanud ennast kuidagi kaitsta.
Arvasin, et viga on minus. Olen kole, väärtusetu.
Mind kutsuti ühte talusse Sydney lähedal,
tahtsin vaadata, mida kujutab endast Hillsongi kogudus.
Registreerusin kursustele "Turvaline" ja "Lootuse uks".
Ma tahtsin kõigest vabaneda. Jumal hakkas mind tervendama.
Ta hakkas minu probleemipundart lahti harutama.
Jumal ei tahtnud mulle halba. Mu tulevik sõltub täiesti temast.
Tahan Teda teenida. Ta vabastas mind, et saaksin seda teha
kogu südamest. Tema juhib mu samme sellel rännakul.
Mu sõnumi pealkiri täna on: "Mis on sinus, hakkab sinust
välja voolama." Mu isa oli väga helde. Ta elas heldelt.
Tal oli aega inimeste jaoks. Ta polnud kitsi heade sõnade peale.
Tema sõnad andsid inimestele elu lootust.
Minu mälestus temast lapsena oli see, et ta jutlustas suure usuga.
Usk on helde, usk annab meile elu lootust.
See on helde keel. Ta oli helde ka oma rahakotiga.
Ma ei suuda kokku lugeda neid kordi kui ta avas oma rahakoti ja
tühjendas selle kellegi jaoks, et õnnistada inimesi.
Väikse poisina tahtsin endale jalgratast. Kõndisin rattapoest
mööda ja unistasin rattast. Vanemad ei saanud mulle ratast osta.
Üks päev olime isaga linnas ja ta jättis mu autosse istuma.
Ma muudkui ootasin ja ootasin, see tundus lõputu.
Ja siis ma nägin teda ümber nurga tulemas, ta lükkas käe kõrval
sätendavat rohelist jalgratast, see oli parim kink.
Mu isal oli helde plaani kavandanud.
Jesaja 32:8 ütleb: "Helde kavatseb heldeid asju
ja jääb helduses püsima." Heldus, mis sinus on,
hakkab sinust välja voolama. Kui heldust sinus pole,
siis ei tule seda ka sinust välja, sest heldus pole juhuslik tegevus.
See ei ole hetke emotsioon. Heldus väljendub sõnades.
Nad on helded oma ajaga. Nad julgustavad heldelt.
Nad kavandavad heldelt. Lahe on vaadata tänapäeva noori.
Nad ei saa olla rahaga pillavad, aga nad oskavad aega kasutada.
Pole kahtlust, heldus on eluhoiak. Jesaja 32 ütleb:
"Helde jääb püsima." See on elustiil.
See ei ole vaid küsimus: annetada Punasele Ristile või mitte
Pigem on küsimus selles, kas heldus voolab meist välja?
Heldel inimesel on helded plaanid. Õpetussõnad 22:9 ütleb:
"Heldet silma õnnistatakse." Mis on helde silm?
Helde silm näeb abivajajat, näeb võimalusi õnnistamiseks.
Kuidas teha heldus osa meist? Kui me otsime Jumalat,
igatseme samu asju, mis Tema ning laseme Temal meis tööd teha,
hakkame maailma Tema silmadega nägema. Jeesus palvetas Mt 6:10:
"Sinu riik tulgu." Ta rääkis Jumala riigist
igavese Jumalaga. Ta ütles: "Sinu kuningriik tulgu.
Sinu tahtmine sündigu." Kus sünnib Jumala tahtmine?
Piibel õpetab: "Jumala riik on sinus endas."
Küsimus on, mis on Jumala tahe? Kõik, mis on Jumala riigis.
Kui me vaatame asju kuningriigi silmadega
ning teame, et Tema tahtmine sünnib nagu taevas
nõnda ka maa peal, siis vaatame asju hoopis teise pilguga.
Ilmutus kuningriigist toob kuningriigi Vaimu,
kuningriigi Vaim näitab meile asju kuningriigi vaatenurgast.
Kuulake veel kord. Ilmutus kuningriigist näitab sulle,
mis on igavikulises mõttes tähtis. Osa sinust, mis on Jumalast,
toob endaga kuningriigi Vaimu. See pole vaim, mis kaitseb ennast,
mõtleb endale. Ei, see on suuremeelne isik. Ta näeb asju nii,
nagu Jumal näeb. See on helde silm.
Nad on helded kõnes. Nad näevad võimalusi õnnistamiseks.
Nad on helded ajaga, inimestega, tegudes.
Igavene Jumal ilmutab end seesmisele inimesele,
toob endaga Kuningriigi Vaimu ja kuningliku vaatenurga,
mis on helde ja õnnistab.
See, mis on sinus, hakkab sinust välja voolama.
Jumalal on teatud omadused. Mitte see, mis Ta teeb,
vaid see, kes Ta on. Laulsime täna:
"Ta nimi on auline." Ta on tõesti auline.
Efeslaste kirjas 3:16 Piibel räägib Jumala au rikkusest.
Kui me laseme Jumalal ühineda endaga, siis me ei otsi
enam au endale, vaid anname au Talle. Andkem Talle au!
Me tõstame teisi üles, me ei tee neid maha,
sest me oleme helded. Mulle meeldib see,
mida psalmist Jumala kohta ütleb. Jumal on hea.
Ta ei ole hea vaid kord nädalas. Psalm 119:68 psalmist ütleb:
"Sina oled hea ja teed head." See, mis voolab Jumalast välja,
tuleneb sellest, kes Ta on. Ta on hea.
Seepärast et Ta on hea, teeb Ta head.
Efeslaste 3:7 räägib Tema armu rikkusest.
Me teame, et Jumal on arm. Tema heldus on arm.
See oli Jumala heldus, et Ta saatis Kristuse maa peale.
Kui inimkond oli ummikus, elas patus, haigustes ja needustes,
tuli Jumal välja helde plaaniga. Sest Ta on üdini hea.
See oli Issanda Jeesuse Kristuse rist. See polnud lihtsalt hea idee.
See tuli kõikvõimsa Jumala heldest südamest. Kiitus Jumalale!
Ülim heldus on anda ristisurma oma armastatud Poeg.
See on uskumatu. See oleks imeline, kui
sa tabaksid ära, kuidas heldus võib saada osaks sinust.
Heldus ei tule kasvatusest nagu lihtsus ja usinus.
Ka need on head asjad. Heldus tuleb Jumalalt.
Kui sa elad koos helduse Vaimuga, see mõjutab su kõiki eluvaldkondi.
See mõjub sulle ja sind ümbritsevale.
Igavikuline puudutab sisemist ning välimine muutub teistsuguseks.
Sest sul on Kuningriigi Vaim, Jumala antud Vaim
ja sa elad hoopis teist elu, efektiivsemat elu.
Psalmist Taavet palvetas sellest psalmis 51:12
"Loo mulle puhas süda Uuenda mu sees kindel vaim!
Ära heida mind ära oma palge eest, ära võta minult oma Püha Vaimu.
Su helde Vaim toetagu mind." Heldus pole vaid tegevus,
Tema ongi heldus. See on Tema Vaim.
Taavet tahtis osa sellest Vaimust. Ta oli patune nagu sina ja mina,
aga sai osa Tema heldest Vaimust, sest Jumal on üdini helde.
Jeremija 29:11:"Ma mõlgutan mõtteid teie pärast....
rahu, mitte õnnetuse mõtteid, et anda teile tulevikku ja lootust."
Et anda, anda, anda. Sellest mõtleb Jumal.
Jumala helde plaan oli Jeesus. See on uus leping.
Me võime elada Tema soosingu all, kõikvõimsa Jumala armu all.
Seda nimetatakse päästeks. See on uus elu, uus algus.
Uued võimalused. Tänu Jumalale, et tal on helded silmad.
Piibel ütleb, Noa leidis armu Jumala silmis.
Arm ja heldus pole ühekordsed tegevused, need ongi Tema ise.
Oma armu rikkust mööda Ta loob armu veel ja veel
ja meie saame elada selle armu tõttu. Ta on armu Jumal.
Psalmis 45:3 psalmist räägib oma kuningaga:
"Arm on valatud su huultele." See mõjutas kõnet.
Kui arm on sinu sees, siis see voolab sinust välja.
Üks noor pastor elab Chicagos, ta armastab mind ja mina teda.
Ta tuleb pastorite suguvõsast. Ta rääkis mulle oma vanaisast,
kes oli pastoriks 150-200 liikmelises kirikus.
Iga pere nimi oli kiriku seina peal ja selle juures põles lambike.
Kui pere oli kümnise maksnud, põles valge valgus nime kohal,
kui mitte, siis punane tuli. Päris naljakas, kas pole.
Me võime sundida inimesi väliste asjadega midagi teha,
aga kui see pole nende loomuses, ei hakka see kunagi neist voolama.
Andmine, ükskõik mis kujul, aeg, raha, sõnad, e-mail, julgustus
tuleb seest. Sa võid raputada heldust kellestki välja,
aga tegelikult on suur eesõigus olla pastoriks inimestele,
kes teevad seda vabast tahtest ja rõõmsa meelega.
Nad on helded, sest neil on ilmutus Kuningriigist.
Neil on Kuningriigi Vaim. Kuninglik vaatenurk asjadele.
See ongi helde silm. Me oleme õnnistatud,
sest heldet õnnistatakse. Nii ütleb Jumala Sõna.
Pühakiri ütleb midagi imelist: Helde kavandab heldeid asju.
Nad mõtlevad nii. Noored inimesed kavandavad,
kuidas teha abielu ettepanekut. Et see ei oleks muuseas öeldud.
Ei, see on plaan, strateegia. See on imeline.
Heldus on eluhoiak. Pühakiri ütleb: Me peame püsima helduses.
See on elustiil. Piibel räägib inimesest, kellel on helde silm
ning et heldet õnnistatakse. Nähkem võimalusi õnnistamiseks.
Kui meie hoiak on helde ja me kavandame heldelt
saame olla helded igal pool. Bussis sa võid naeratada,
heldus on lihtne nagu naeratus. Üks kõne, üks e-mail.
Anname oma aega, energiat, raha, sõnu, elu.
Me muudame maailma enda ümber. Jumal on üdini helde.
See on Tema loomus. Kui meie oleme üdini helded,
see mõjutab kogu maailma meie ümber.
Ma olen õnnistatud, et pühapäeval jutlustades ei vaata mind inimesed
ükskõikselt. Ei, nad julgustavad, naeratavad.
Ja mul on lihtsam neile läheneda. Kas sa ei tahaks täna teha otsust
olla helde ümbritsevate inimestega? Sest see tuleb ka sulle tagasi.
Helde jääb püsima helduses.
Keskkoolis ma ei teadnud, mida peale kooli tegema hakata.
Sisimas mul oli soov minna õppima kolledzisse
ja õppida rohkem Jumalat tundma. On nii tore õppida Jumala Sõna,
süveneda sellesse ning teha sellest oma elu vundament.
Need pole lihtsalt õpingud, selles on enamat.
Hillsongi ülistuslaule lauldakse terves maailmas.
Ma palun, et te saaksite seda praegu nautida.
Piibel kirjeldab Jumalat võimsa Jumalana.
Kui Jumal on osa meie elust, pole ta mitte pisike osa sellest.
Ta vallutab iga osa sinu elust oma tõotuste, kohaloleku,
armastuse ja armuga. Ma palvetan, et sa avaksid oma elu Jeesusele.
Las Tema toob oma tõotused ja eesmärgid sinu ellu.
Ära unusta: parim on veel ees.
Tõlge: Natali Belinska